АЛГОРИТЪМ ЗА ПОВЕДЕНИЕ ПРИ ЛИЦА С ДОКАЗАНА КОРОНАВИРУСНА ИНФЕКЦИЯ, УСТАНОВЕНА В ЛЕЧЕБНО ЗАВЕДЕНИЕ ЗА БОЛНИЧНА ПОМОЩ

При появата на клинични данни за остра респираторна инфекция при хоспитализиран пациент, следва:

· Изолиране на пациента, според възможностите (в самостоятелна стая).

· Пробонабиране за изследване за коронавирус и транспортиране на пробите до лабораторията на НЦЗПБ и ВМА МБАЛ-София се извършва от лечебното заведение.

· Изготвяне на пълна епидемиологична анамнеза от лекуващия лекар.

При потвърдено лабораторно изследване за SARS-CoV-2 веднага:

· Се уведомява устно дежурен епидемиолог от РЗИ - Благоевград на посочен в сайта телефон и писмено, в рамките на 24 часа.

· Клиниката/ отделението, в което е болният от COVID 19 се „карантинира“ за прием и изписване на пациенти.

· Се изготвя списък с лични данни (име, възраст, адрес, общопрактикуващ лекар -телефон) на всички контактни болни от отделението/ клиниката (вкл. изписаните) и на контактен персонал на лечебното заведение.

· Осигурява се вземане и транспорт на материал за вирусологично изследване на контактните болни и персонал от лечебното заведение.

· Доказаният болен от COVID 19се превежда в едно от определените за лечение на коронавирусна инфекция лечебни заведения.

· Превеждането на усложнените пациенти се съгласува с дежурен епидемиолог на РЗИ - Благоевград, който подава информацията в ЦСМП и проследява приема на пациента.

· След извеждане на болния от коронавирусна инфекция, задължително се провежда заключителна дезинфекция. Поддържа се стриктен противоепидемичен режим за контрол на инфекциите и дезинфекция и стерилизация, съгласно указанията на МЗ.

· Когато здравословното състояние на пациента не позволява превеждане в друго лечебно заведение и по епидемични показания болния се лекува в отделението/ клиниката, в изолирана стая от персонал с необходимите лични предпазни средства.

· При продължаващо лечение на пациента в изолирана стая се спазва 14 дневен карантинен период.

· При извеждане на болния от COVID 19 пациент от отделението/ клиниката и проведени 2 изследвания с отрицателни резултати  карантината отпада. 

АЛГОРИТЪМ ЗА ПОВЕДЕНИЕ ПРИ ЛИЦА С ВЪЗМОЖНА/ДОКАЗАНА КОРОНАВИРУСНА ИНФЕКЦИЯ, УСТАНОВЕНА В ЛЕЧЕБНО ЗАВЕДЕНИЕ ЗА ИЗВЪНБОЛНИЧНА ПОМОЩ

1. При лица, без клинични данни за инфекция, с потвърдено лабораторно изследване за SARS-CoV-2  личният лекар налага 14 дневен карантинен период в дома, ежедневно наблюдение и термометриране. Контактът с ОПЛ е само по телефона!!! След изтичане на периода и липса на симптоматика медицинското наблюдение отпада.

2. Усложнените случаи на дихателни инфекции се насочват към определените за лечение на коронавирусна инфекция лечебни заведения, съобразно здравен статус, възраст и епидемиологична анамнеза.

3. Уведомява се веднага устно дежурен епидемиолог от РЗИ - Благоевград на посочен в сайта телефон и писмено, в рамките на 24 часа.

4. Хоспитализацията на усложнените пациенти се подава на Национална система 112 от личния лекар. ЦСМП информира дежурния епидемиолог на РЗИ - Благоевград, който подава информацията за болницата, където трябва да бъде настанен пациента и проследява хоспитализацията.

5. Лица с данни за контакт с доказано болен от коронавирус или завръщащи се от зони с епидемично разпространение на COVID 19 се подлагат  на 14 дневно наблюдение и изолация.

